wickkiey/tamil-wikipedia-markdown huggingface dataset:
# பழனி பஞ்சாமிர்தம்



**பழனி பஞ்சாமிர்தம்** (*Palani Panchamirtham*) என்பது இந்திய மாநிலமான தமிழ்நாட்டில் பழனியில் உள்ள தண்டாயுதபாணி சுவாமி கோயிலின் ஒரு வகைப் பிரசாதம் ஆகும்.பஞ்சாமிருதம் என்பது ஓர் இந்திய இனிப்பும் பிரசாதமும் ஆகும். இது 2019-20-ஆம் ஆண்டில் புவிசார் குறியீடு பெற்ற பொருளாக அறிவிக்கப்பட்டது. இது இந்த தகுதி வழங்கப்பட்ட முதல் கோவில் பிரசாதம் ஆகும்.  

## விளக்கம்
பஞ்சாமிர்தம் என்பது ஐந்து பாரம்பரியப் பொருட்களால் ஆன ஓர் இந்திய இனிப்பு வகையாகும். பழனி பஞ்சாமிர்தம் வாழைப்பழம், நெய், தேன், வெல்லம், ஏலக்காய் ஆகிய ஐந்து பொருட்களால் ஆனது. கூடுதலாக, பேரீச்சம்பழங்கள், உலர்திராட்சை, சர்க்கரை போன்ற பிற பொருட்கள் சேர்க்கப்படுகின்றன. மேற்குத் தொடர்ச்சி மலைகளில் உள்ள பழனி மலைகளில் வளர்க்கப்படும் விருப்பாச்சி மலை வாழை என்ற சிறப்பு வகை வாழைப்பழம் பயன்படுத்தப்படுகிறது. இந்தப் பழங்கள் இதன் தனித்துவமான சுவை, இனிப்புக்காகப் பெயர் பெற்றவை. மலை வாழை இனத்தில் ஈரப்பதம் குறைவாக இருப்பதால், பஞ்சாமிர்தம் குளிர்பதன வசதி இல்லாமல் நீண்ட காலத்திற்குச் சாப்பிட ஏற்றதாக அமைகிறது. கொங்கு மண்டலத்திலும் விளையும் சிறுமலை மலை வாழை இதே போன்ற பண்புகளைக் கொண்டது. இப்பழம் விருப்பாச்சி இனத்தின் பற்றாக்குறையின் போது பயன்படுத்தப்படுகிறது. காங்கேயம் பகுதியைச் சேர்ந்த கந்த்சாரி சர்க்கரை தயாரிப்பிலும் இந்தப் பழம் பயன்படுத்தப்படுகிறது. கொங்கு நாடு பகுதியில் உள்ள பல்வேறு உள்ளூர் கோவில் பிரசாதங்களில் இதே போன்ற செய்முறை பயன்படுத்தப்படுகிறது.  

பழனி தண்டாயுதபாணி சுவாமி கோவிலில் பஞ்சாமிர்தம் என்பது அபிசேகப் பிரசாதம். இந்தக் கோவிலில் ஒரு நாளைக்குச் சராசரியாக 20,000 முதல் 30,000 ஜாடிகள் வரை விற்பனையாகின்றன. மேலும் சிறப்பு நிகழ்வுகளில் ஒரு நாளைக்கு 1 லட்சத்திற்கும் அதிகமான ஜாடிகள் விற்பனையாகின்றன.  

## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# ஈத்தாமொழி நெட்டைத் தென்னை



**ஈத்தாமோழி நெட்டைத் தென்னை** (*Eathomozhy Tall Coconut*) என்பது இந்திய மாநிலமான தமிழ்நாட்டின் கன்னியாகுமரி மாவட்டத்தில் உள்ள ஈத்தாமொழிப் பகுதியில் வளர்க்கப்படும் ஒரு வகைத் தென்னை மரமாகும். இது 2008-09-ஆம் ஆண்டில் புவிசார் குறியீடு தகுதி பெற்ற விவசாயப் பொருளாக அறிவிக்கப்பட்டது. 2023-ஆம் ஆண்டில், இந்திய அஞ்சல் துறை இதைக் குறிக்கும் 5 முத்திரையை வெளியிட்டது.  

## விளக்கம்
ஈத்தாமொழி நெட்டைத் தென்னை இந்தியாவின் தெற்குக் கடற்கரையில் காணப்படும் உப்புத்தன்மை வாய்ந்த செம்மண்ணில் வளரும் ஒரு வகையான தேங்காய் ஆகும். மரங்கள் உயரமானவை. சுமார் 30 அடி வரை உயரம் வளரும். வலுவான தண்டுகளுடன், இதன் விதானம் சுமார் 30 முதல் 36 தடித்த, நீண்ட இலைகளுடன் மிகப் பெரிய அளவிலான காய்களைக் கொண்டுள்ளது. இதன் தேங்காய் அதிக நார்ச்சத்து, அடர்த்தியான ஓடு, பெரிய கொப்பரையைக் கொண்டுள்ளது. இந்த மரங்கள் சராசரியாக 80 முதல் 100 ஆண்டுகள் வரை ஆயுட்காலம் கொண்டவை. மேலும் இவை பெரும்பாலும் மழை பெய்யும் பகுதிகளில் வளர்க்கப்படுகின்றன. தென்னை மரங்களைப் பாதிக்கும் பாரம்பரிய நோய்களுக்கு எதிராக இவை அதிக எதிர்ப்புத் திறனைக் கொண்டுள்ளன. தேங்காய் எண்ணெய் அழகுசாதனப் பொருட்கள் உற்பத்தியிலும், தடிமனான நார் தென்னை நார் உற்பத்தியிலும் பயன்படுத்தப்படுகிறது.  

## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# சிறுமலை வாழைப்பழம்



**சிறுமலை வாழைப்பழம்** (*Sirumalai Hill Banana*) என்பது இந்தியாவின் தமிழ்நாடு மாநிலத்தில் மேற்குத் தொடர்ச்சி மலையில் உள்ள சிறுமலை பகுதியில் விளையும் ஒரு வகை வாழை ஆகும். இதற்கு 2008-09-ஆம் ஆண்டில் புவிசார் குறியீடு தகுதி அறிவிக்கப்பட்டது.  

## விளக்கம்
சிறுமலை வாழை மேற்குத் தொடர்ச்சி மலைகளில் 2,500–3,000 உயரத்தில் பயிரிடப்படுகிறது. இது பெரும்பாலும் 5.5 முதல் 6.5 வரையிலான காரகாடிதன்மையினை கொண்ட களிமண் மண் நிலத்தில் மழைக்காலப் பயிராக வளர்க்கப்படுகிறது. தென்மேற்கு பருவமழைக் காலத்தில் சூலை-ஆகத்து மாதங்களில் வாழை மரங்கள் வளர்க்கப்படுகின்றன. மேலும் காபி அல்லது மரத் தோட்டங்களில் மற்ற பயிர்களுடன் சேர்த்து வளர்க்கப்படலாம். மரங்கள் 10 அடி உயரம் வரை வளரும். எட்டு மாதங்களுக்குப் பிறகு வாழை அறுவடை செய்யப்படுகிறது. கடந்த பத்தாண்டுகளில், இந்த வாழைப்பழக் கொத்து மேல் தீநுண்மியால் கடுமையாகக் பாதிக்கப்பட்டுள்ளது. இதைத் தணிக்கப் பல்வேறு நடவடிக்கைகள் எடுக்கப்பட்டுள்ளன.  

இந்தப் பழங்கள் இவற்றின் தனித்துவமான மணம், சுவைக்காகப் பெயர் பெற்றவை. பழுத்த பழங்கள் மஞ்சள் நிறத்தில் அடர்த்தியான தோலுடன் இருக்கும். சரியான வெப்பநிலையில் பழங்களைப் பத்து நாட்கள் வரை சேமித்து வைக்கலாம். பழக் கூழ் சற்று கடினமானது. குறைந்த ஈரப்பதம், அதிகச் சர்க்கரையுடன் (230 பிரிக்சு) அதிக பொட்டாசியத்தினையும் கொண்டது.
# நாகர்கோவில் கோவில் நகைகள்



**நாகர்கோவில் கோவில் நகைகள்** (*Temple Jewellery of Nagercoil*) என்பது இந்திய மாநிலமான தமிழ்நாட்டின் நாகர்கோவில் பகுதியைச் சேர்ந்த ஒரு வகை தங்க நகைகள் ஆகும். இந்த வகைத் நகைகளுக்கு 2007–08-ஆம் ஆண்டில் இந்தியப் புவிசார் குறியீடு தகுதி அறிவிக்கப்பட்டது.  

இந்த நகைகள் தங்கத்தால் ஆனவை. அதில் விலைமதிப்பற்ற கற்கள் பதிக்கப்பட்டுள்ளன. நகைகள் செய்வதற்கு "குச்சு கல்" என்று அழைக்கப்படும் ஒரு சிறப்பு வகைச் சிவப்பு, பச்சை நிறக் கல் பயன்படுத்தப்படுகிறது. இதன் வரலாறு கி.பி. ஒன்பதாம் நூற்றாண்டில் சோழ வம்சத்தின் ஆட்சிக் காலத்திற்கு முந்தையது. இந்த நகைகள் ஆரம்பத்தில் இந்துக் கடவுள்கள், தெய்வங்களின் சிலைகளை அலங்கரிப்பதற்காகவே சிறப்பாக வடிவமைக்கப்பட்டன.  

## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# நெடுங்குன்றம் இராமச்சந்திர பெருமாள் கோயில்

**நெடுங்குன்றம் இராமச்சந்திர பெருமாள் கோயில்** என்பது தென்னிந்தியாவின், தமிழ்நாட்டின், செங்கல்பட்டு மாவட்டம், நெடுங்குன்றம் என்னும் ஊரில் அமைந்துள்ள ஒரு இராமர் கோயிலாகும்.  

## அமைவிடம்
இக்கோயிலானது சேத்துப்பட்டு - வந்தவாசி நெடுஞ்சாலையில் சேத்துப்பட்டிலிருந்து ஐந்து கி.மீ. தொலைவில் அமைந்துள்ளது.  

## தொன்மம்
இத்தலம் குறித்த தொன்மக் கதை பின்வறுமாறு: இலங்கையில் இராவணனை அழித்து சீதையை மீட்ட இராமர் திரும்பும்போது நெடுங்குன்றம் பகுதிக்கு வந்ததாக நம்பப்படுகிறது. அப்போது மலையில் இருந்த சகப்பிரம்ம முனிவரின் ஆசிரமத்தை அடைந்தார். இராமனைக் கண்டு மகிழ்ந்த அந்தத் துறவி, இராமருக்கு அரிய சாத்திரங்கள் அடங்கிய ஓலைச் சுவடியை அளித்து ஆசிரமத்தில் ஒரு நாள் தங்கிச் செல்லுமாறு கேட்டுள்ளார். அதன்படி இராமர் இங்கு தங்கியதாக நம்பப்படுகிறது.  

## கோயில்
இக்கோயில் எட்டு ஏக்கர் நிலப்பரப்பில் அமைந்துள்ளது. இத்தலத்தில் இராமர் யோக நிலையில் அமர்ந்திருக்கிறார். அவருடைய கை மார்புக்கு அருகே வைக்கபட்டுள்ளது. அது ஞான முத்திரை என்று கருதப்படுகிறது. சீதை வலக் கையில் தாமரையை ஏந்தியும், இடக்கை அபய அஸ்த முத்திரையைக் காட்டியபடியும் உள்ளார். இலக்குவன் கைகூப்பியபடி உள்ளார். கருவறைக்கு மேலுள்ள விமானம் கனக விமானம் என்று கூறப்படுகிறது. கருவறையைச் சுற்றி குகை போன்ற பிரகாரம் அமைந்துள்ளது.  

செங்கமலவல்லி தாயார் திருமுன் அமைந்துள்ள முகமண்டபத்தில் இராமாயண, தசாவதார, கிருஷ்ண லீலை, கிருஷ்ணதவேவராயர் சிற்பங்கள் அமைந்துள்ளன.  

## விழாக்கள்
இக்கோயிலில் இராம நவமியை ஒட்டி பங்குனி மாதம் பத்து நாள் விழா கொண்டாடப்படுகிறது ஏழாம் நாள் தேரோட்டமும், பத்தாம் நாள் இந்திர விமானத் திருவிழாவும் கொண்டாடப்படுகிறது.
# காளியாகஞ்ச் சட்டமன்றத் தொகுதி


**காளியாகஞ்ச் சட்டமன்றத் தொகுதி** (Kaliaganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. காளியாகஞ்ச், ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | வேட்பாளர் | கட்சி |  |
| --- | --- | --- | --- |
| 1971 | ஆஜி சச்சாத் உசைன் | rowspan =3 | இந்திய தேசிய காங்கிரசு |
| 1972 |  |  |  |
| 1977 |  |  |  |
| 1982 | சுரேசு சிங்க | rowspan =2 | அனைத்திந்திய பார்வார்டு பிளாக்கு |
| 1987 |  |  |  |
| 1991 | ஆஜி சச்சாத் உசைன் | இந்திய தேசிய காங்கிரசு |  |
| 1996 | சுரேசு சந்திர சிங்க | rowspan = 4 | அனைத்திந்திய பார்வார்டு பிளாக்கு |
| 2001 | கோகுல் ராய் |  |  |
| 2006 |  |  |  |
| 2011 |  |  |  |
| 2016 | மனோதேப் சின்கா | rowspan=2 | அகில இந்திய திரிணாமுல் காங்கிரசு |
| 2021 | கௌதம் பால் | } |  |

## தேர்தல் முடிவுகள்
### 2021
# மதுரை மல்லி



**மதுரை மல்லி** (*Madurai Malli*) என்பது இந்திய மாநிலமான தமிழ்நாட்டின் தென் மத்தியப் பகுதியில் வளர்க்கப்படும் ஒரு வகை மல்லிகை ஆகும். இம்மல்லிக்கு 2012-13-ஆம் ஆண்டில் புவிசார் குறியீடு அறிவிக்கப்பட்டது. தமிழ்நாட்டில் புவிசார் குறியீடு பெற்ற முதல் மலர் மதுரை மல்லி ஆகும்.  

மதுரை மல்லி என்பது மதுரை, விருதுநகர், தேனி, சிவகங்கை, திண்டுக்கல் மாவட்டங்களில் பயிரிடப்படும் ஒரு வகை மல்லிகை. சங்க இலக்கியம், கோவில் கலைக் குறிப்புகளுடன், பூக்கும் தாவரங்கள் கி. மு. 300 முதல் பயிரிடப்பட்டு வருகின்றன என்பது தெரியவருகிறது. இந்தப் பூக்கள் தனித்துவமான வாசனை, நறுமணத்திற்காக அறியப்படுகின்றன.  
## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# அம்மோனியம் நியோடிமியம் நைட்ரேட்டு



**அம்மோனியம் நியோடிமியம் நைட்ரேட்டு** (*Ammonium neodymium nitrate*) என்பது Nd(NH<sub>4</sub>)<sub>2</sub>(NO<sub>3</sub>)<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்தச் சேர்மம் நைட்ரேட்டு குழுவைச் சேர்ந்த ஓர் அருமண் உலோக உப்பாக வகைப்படுத்தப்பட்டுள்ளது.  

மேலும், நியோடிமியம் ஆக்சைடு அல்லது நியோடிமியம் கார்பனேட்டை அம்மோனியம் நைட்ரேட்டுடன் சேர்த்து வினைபுரியச் செய்தாலும் துணை விளைபொருளாக தண்ணீரை வெளியிட்டு அம்மோனியம் நியோடிமியம் நைட்ரேட்டு உருவாகிறது:  

::Nd<sub>2</sub>O<sub>3</sub> + 6NH<sub>4</sub>NO<sub>3</sub> -> 2(NH<sub>4</sub>)2Nd(NO<sub>3</sub>)<sub>5</sub> + 3H<sub>2</sub>O  
## இயற்பியல் பண்புகள்

அம்மோனியம் நியோடிமியம் நைட்ரேட்டு தண்ணிரில் கரையும்.  

இந்தச் சேர்மம் Nd(NH<sub>4</sub>)<sub>2</sub>(NO<sub>3</sub>)<sub>5</sub> • 4H<sub>2</sub>O—சிவப்பு-ஊதா நிறப் படிகங்களின் கலவை கொண்ட ஒரு நீரேற்றை உருவாக்குகிறது. 47 °செல்சியசு வெப்பநிலையில் சொந்த படிகமயமாக்கல் நீரில் இது உருகும்.  

## வேதிப் பண்புகள்
இந்தச் சேர்மம் வலுவான அமிலங்களுடன் வினைபுரிந்து கரையக்கூடிய சேர்மங்களை உருவாக்குகிறது. சிதைக்கப்படும்போது நைட்ரசன் ஆக்சைடுகளை வெளியிடும்.  

## பயன்கள்
அம்மோனியம் நியோடிமியம் நைட்ரேட்டு பல நியோடிமியம் சேர்மங்கள் தயாரிப்பதற்கான ஒரு முன்னோடிச் சேர்மமாகப் பயன்படுகிறது. பல்வேறு வேதியியல் வினைகளுக்கு ஒரு வினையாக்கியாகவும் பயன்படுத்தப்படுகிறது.
# புரோட்டாக்டினைல் நைட்ரேட்டு


| ImageFile =  
| ImageSize =  
| ImageAlt =  

| IUPACName =  
| OtherNames =  

| Section1 =  
| Section2 =  
## தயாரிப்பும் சிதைவும்
புரோட்டாக்டினைல் நைட்ரேட்டு முதன்முதலில் 1966 ஆம் ஆண்டு புரோட்டாக்டினியம்(V) குளோரைடு அல்லது புரோட்டாக்டினியம்(V) புரோமைடை புகையும் நைட்ரிக் அமிலத்துடன் சேர்த்து வினைபுரியச் செய்து தயாரிக்கப்பட்டது. சேர்மத்தின் நீராற்பகுப்பு காரணமாக நைட்ரிக் அமிலத்தின் குறைந்த செறிவுகளை இங்கு பயன்படுத்த முடியாது.  

புரோட்டாக்டினைல் நைட்ரேட்டு 400 °செல்சியசு வெப்பநிலையில் புரோட்டாக்டினியம்(V) ஆக்சைடாக சிதைவடைகிறது.
# இராய்கஞ்ச் சட்டமன்றத் தொகுதி


**இராய்கஞ்ச் சட்டமன்றத் தொகுதி** (Raiganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இது ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | வேட்பாளர் | கட்சி |  |
| --- | --- | --- | --- |
| 1971 | ராமேந்திர நாத் தத்தா | rowspan =2 | இந்திய தேசிய காங்கிரசு |
| 1972 |  |  |  |
| 1977 | ககேந்திர நாத் சின்கா | இந்தியப் பொதுவுடமைக் கட்சி (மார்க்சிஸ்ட்) |  |
| 1982 | திபேந்திர பர்மன் | இந்திய தேசிய காங்கிரசு |  |
| 1987 | ககேந்திர நாத் சின்கா | rowspan =2 | இந்தியப் பொதுவுடமைக் கட்சி (மார்க்சிஸ்ட்) |
| 1991 |  |  |  |
| 1996 | திலீப் குமார் தாசு | rowspan =5 | இந்திய தேசிய காங்கிரசு |
| 2001 | சித்தரஞ்சன் ராய் |  |  |
| 2006 |  |  |  |
| 2011 | மோகித் சென்குப்தா |  |  |
| 2016 |  |  |  |
| 2021 | கிருசுண கல்யாணி | பாரதிய ஜனதா கட்சி | } |
## தேர்தல் முடிவுகள்
### 2021
# நஃபீஸ் ஃபசல்



**நஃபீஸ் ஃபசல்** (4நவம்பர் 1947) ஒரு இந்திய அரசியல்வாதி ஆவார், இவர் தென்னிந்தியாவில் அமைச்சர் பதவியை வகித்த முதல் இசுலாமியப் பெண் ஆவார். இவர் கர்நாடகாவில் கிருஷ்ணா அமைச்சரவையின் போது, முதலில் மருத்துவக் கல்வி அமைச்சராகவும், பின்னர் அறிவியல் மற்றும் தொழில்நுட்ப அமைச்சராகவும் இருந்தார். இவர் 1994ஆம் ஆண்டு முதல் 2006ஆம் ஆண்டு வரை இரண்டு முறை கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.  

## ஆரம்ப கால வாழ்க்கை
நஃபீஸ் ஃபசல் 1947ஆம் ஆண்டு நவம்பர் மாதம் 4 ஆம் நாள் அன்று பிறந்தார். இவர் சென்னையின் முன்னாள் ஷெரிப் கான் பகதூர் முகமது மூசா சேட்டின் பேத்தி ஆவார். இவர் லவ்டேல் மற்றும் ஏற்காட்டில் உள்ள உறைவிடப் பள்ளிக்குச் சென்றார்.  

## அரசியல் வாழ்க்கை
1983 ஆம் ஆண்டு, சிவாஜிநகர் வார்டில் இருந்து காங்கிரஸ் வேட்பாளராகப் போட்டியிட்டுத் தோல்வியடைந்தார். இவரது அரசியல் வழிகாட்டி மார்கரெட் ஆல்வா ஆவார். இவர் மகிளா காங்கிரஸின் பெங்களூரு பிரிவின் தலைவராக இருந்தார்.  

1994 ஆம் ஆண்டு, கர்நாடக சட்டமன்றத்திற்குத் தேர்ந்தெடுக்கப்பட்டார், மேலும் 2006 ஆம் ஆண்டு வரை சட்டமன்ற மேலவை உறுப்பினராக இருந்தார். கிருஷ்ணா அமைச்சரவையின் போது, இவர் மருத்துவக் கல்வித்துறை அமைச்சராகவும், அறிவியல் மற்றும் தொழில்நுட்பத்துறை அமைச்சராகவும் பணியாற்றினார்.  

## தனிப்பட்ட வாழ்க்கை
1964 ஆம் ஆண்டு, பெங்களூருவின் வணிகத் தெருவில் ஃபசல்ஸ் என்ற துணிக்கடை வைத்திருந்த ஹசன் ஃபசலை மணந்தார். இவர்களுக்கு 2 மகள்கள் இருந்தனர். இவரது மகள் நூரைன் ஃபசல், இன்வென்ச்சர் அகாடமியின் தலைமை நிர்வாக அதிகாரி மற்றும் இணை நிறுவநர் மற்றும் பெங்களூரு அரசியல் நடவடிக்கைக் குழுவின் மையக் குழு உறுப்பினர் ஆவார்.
# வாயல்பாடு பட்டபிராமர் கோயில்


**வாயல்பாடு பட்டபிராமர் கோயில்** (தெலுங்கில்: *వాయల్పాడు పట్టాభి రామస్వామి ఆలయం*) என்பது தென்னிந்தியாவின், ஆந்திரப் பிரதேசத்தின், அன்னமய்யா மாவட்டத்தில் உள்ள வாயல்பாடு என்ற ஊரில் உள்ள ஒரு இராமர் கோயிலாகும்.  

## அமைவிடம்
இக்கோயிலானது ஆந்திரப்பிரதேசத்தில் திருப்பதியில் இருந்து 129 கி.மீ. தொலைவில் உள்ளது. ஒரு காலத்தில் வாவில் மரங்கள் நிறைந்து காணப்பட்டதால் இப்பகுதி வாவில் பாடு என அழைக்கப்பட்டு பின்னர் வாயல்பாடு என திருந்து வழங்குகிறது.
# தூதி ஆறு



**தூதி ஆறு** (*Dudhi River*) இந்தியாவின் மத்தியப் பிரதேசத்தில் பாயும் ஓர் ஆறாகும். இது நருமதை ஆற்றின் துணை ஆறாகும். முக்கியமாக தூதி ஆறு சிந்த்வாரா மற்றும் நரசிங்பூர் மாவட்டங்களில் பாய்கிறது.  

தேவ் பத்லா கோயிலுக்கு முன்னால் நேபாச்சு ஆறு உருவாகிறது. மற்றொரு இடத்திலிருந்து, மலைப்பகுதியில், தூதி ஆறு உருவாகிறது. இரண்டு ஆறுகளும் செகோர் மாவட்டத்தில் உள்ள முரவர் கிராமத்தில் ஒன்றாக இணைகின்றன.
# முன் மழலையர் பள்ளி


**முன்-மழலையர் பள்ளி** (தாய்த்தமிழ்ப் பள்ளிகளில் **அரும்புகள்** என்று அழைக்கப்படுகின்றன) (*Pre-kindergarten* also called *pre-K* or *PK*) என்பது அமெரிக்கா, கனடா, துருக்கி, கிரேக்கம் போன்ற நாடுகளில் ஐந்து வயதுக்குட்பட்ட குழந்தைகளுக்கான வகுப்பறை அடிப்படையிலான பாலர் பள்ளித் திட்டமாகும். இது பாலர் பள்ளி மூலமாகவோ அல்லது தொடக்கப்பள்ளிகளின் சேர்க்கை ஆண்டுக்குள்ளோ கற்பிக்கபடலாம். குழந்தைப் பருவக் கல்வியில் முன் மழலையர் பள்ளிகள் முக்கியப் பங்கு வகிக்கின்றன. இவை 1922 முதல் அமெரிக்காவில் உள்ளன. இவை பொதுவாக தனியார் அமைப்புகளால் நடத்தப்படுகின்றன. அமெரிக்காவின் கூட்டாட்சி நிதியுதவி பெற்ற முன் மழலையர் பள்ளி திட்டமான அமெரிக்க ஹெட் ஸ்டார்ட் திட்டம் 1967 இல் துவக்கப்பட்டது. இது குழந்தைகளை (குறிப்பாக பின்தங்கிய நிலையில் உள்ள குழந்தைகள்) பள்ளிகளை பள்ளிக்குத் தயார்படுத்தும் ஒரு திட்டமாகும்.  

முன் மழலையர் பள்ளிகளானது குழந்தையின் சமூக வளர்ச்சி, உடல் வளர்ச்சி, உணர்ச்சி வளர்ச்சி, அறிதிறன் வளர்ச்சி ஆகியவற்றில் *சமமாக* கவனம் செலுத்துவதன் மூலம், மற்ற குழந்தை பராமரிப்பு மையங்களிலிருந்து தங்களை வேறுபடுத்திக் கொள்கின்றன. <sup>&#x5B; *<span title="This claim needs references to reliable sources. (February 2019)">சான்று தேவை</span>* &#x5D;</sup> முன் மழலையர் பள்ளிகள் என்பது அமெரிக்கா போன்ற நாடுகளில் பொதுவாக பள்ளி நிர்வாகிகளின் மேற்பார்வையின் கீழ் செயல்படும் அரசுப் பள்ளியில் செயல்படுவதாகும். இவை மாநில அல்லது மத்திய அரசு நிதி மற்றும் தனியார் நன்கொடைகளால் முழுமையாக நிதியளிக்கப்படும். இந்தியா போன்ற நாடுகளில் பொதுவாக இவை தனாயாரால் நடத்தப்படுகின்றன.
# கமலா கிருஷ்ணமூர்த்தி

**கமலா கிருஷ்ணமூர்த்தி** (*Kamala Krishnamurthy*, 22 சூன் 1922 – 31 திசம்பர் 2015) ஒரு கர்நாடக இசைப் பாடகர். இவர் திருவிதாங்கூர் இராச்சியத்தின் நாட்டுப் பண்ணை முதன் முதலில் பாடிய பெண் ஆவார். இவர் மேடைகளில் கதாகலாட்சேபங்களும் நடத்தி வந்துள்ளார். கமலாவும் தந்தையைப் போலவே இசையார்வம் கொண்டவராக இருந்த காரணத்தால், அவருடன் கதாகலாட்சேபங்களுக்கு ஆர்மோனியம் இசைத்துவந்த அப்பு பாகவதரை மகளுக்கு இசை கற்பிக்க ஏற்பாடு செய்தனர்.  

## இசை வாழ்க்கை
கமலா தன்னுடைய ஏழாவது வயதிலேயே ‘ராமதாஸ்’ என்ற மேடை நாடகத்தில் பாடி நடித்தார். இவர் தியாகராசர் இயற்றிய கமாஸ் ராகத்தில் அமைந்த, ‘சீதாபதி’, பூர்ணஷட்ஜம் ராகத்தில் அமைந்த *லாவண்யா ராமா* என்ற பாடலை மேடையில் பாடினார். இவருடைய பத்து வயதில் தியாகராசர் ஆராதனை விழாவில் தனிக் கச்சேரி செய்தார்.  
1938-ஆம் ஆண்டில் கமலாவின் பதினைந்தாவது வயதில் *வஞ்சீச மங்களம்* பாடும் வாய்ப்பு கிடைத்தது. வஞ்சீச மங்களம் என்பது சேரரின் தலைநகர் வஞ்சியின் தலைவனான திருவஞ்சிக்குளம் வஞ்சிநாதனைப் பாடுவது போல அமைந்த ஒரு பாடல் . திருவிதாங்கூர் மன்னர்கள் சேரரின் வழிவந்தவர்கள் என்று சொல்லப்படுவதால் இது திருவிதாங்கூர் சமஸ்தானத்தின் நாட்டுப் பண் ஆனது. இதனை இயற்றியவர் எஸ். பரமேசுவர அய்யர். இந்தப் பாடலை, மதராஸ் நகரில் கமலா பாடிப் பதிவு செய்ய முசிரி சுப்பிரமணியம் ஏற்பாடு செய்தார். அதே இசைத்தட்டில் மன்னர் சுவாதித் திருநாளின் *கருணாகர மாதவா* என்ற பாடலையும் கமலா பாடியுள்ளார். திருவிதாங்கூர் சமஸ்தானம் இந்தியாவில் இணையும் வரை திருவனந்தபுரம் வானொலியில் நாள்தோறும் கலை நிகழ்ச்சிகள் தொடங்கும் முன்பும், இரவு நிகழ்வுகளின் முடிவிலும் கமலாவின் குரலில் *வஞ்சீச மங்களம்* ஒலித்தது. இவர் அனைத்திந்திய வானொலியிலும் பாடியுள்ளார்.  

## இறப்பு
கமலா 2015 திசம்பர் 31 அன்று தன்னுடைய 93-வது அகவையில் காலமானார்.
# அட்சிங்கிமாரி



**அட்சிங்கிமாரி** (*Hatsingimari*), இந்தியாவின் அசாம் மாநிலத்தின் கீழ் அசாம் கோட்டத்தில் அமைந்த தெற்கு சல்மாரா மாவட்டத்தின் நிர்வாகத் தலைமையிடமும் கிராம ஊராட்சியும் ஆகும். இது அசாம் மாநிலத் தலைநகரான திஸ்பூருக்கு தென்கிழக்கே 234 கிலோ மீட்டர் தொலைவில் உள்ளது. இது துப்ரி மக்களவைத் தொகுதிக்கு உட்பட்டது. தெற்கு சல்மாரா மாவட்டம் 9 பிப்ரவரி 2016 இல் நிறுவப்பட்டது. 2011ஆம் ஆண்டின் கணக்கெடுப்பின்படி, அட்சிங்கிமாரி கிராம ஊராட்சியின் எழுத்தறிவு 77.73% ஆக இருந்தது. சனவரி 26, 2016 இல் அசாமின் முதலமைச்சர் தருண் கோகய் தென் சல்மாரா-மன்காசர் உட்பட நான்கு மாவட்டங்களை நிருவாகத் தலைமையிடமாக அறிவித்தார்.  

## சொற்பிறப்பியல்
அத்சிங்கிமாரி அத் மற்றும் சிங்கிமாரி எனும் இரண்டு சொற்களைக் கொண்டது. அத் என்பதற்கு வாரந்திரச் சந்தை என்று பொருள். சிங்கிமாரி என்பதற்கு ஆற்றில் கெளிறு மீன்களைப் பிடித்தல் என்று பொருள்.  
## புவியியல்
அத்சிங்கிமாரி அசாமின் தூர-மேற்கில் அமைந்துள்ளது. இதன் தெற்கில் மன்காசார் நகரமும், மேற்கில் பிரம்மபுத்திரா ஆற்றின் துணை ஆறான ஜிஞ்சிராம் ஆறு பாய்கிறது. மேலும் கிழக்கில் இம்மாவட்டம் மேகாலயா மாநிலத்துடன் எல்லையைப் பகிர்ந்து கொள்கிறது. இது இந்தியா-வங்காளதேசம் எல்லையிலிருந்து 3 கிலோ மீட்டர் தொலைவில் உள்ளது.
# டி. கே. மாதவன் (துடுப்பாட்ட வீரர்)


**டி. கே. மாதவன்** (*TK Madhavan*) என்று பிரபலமாக அறியப்படும் **குஞ்சிரன் மாதவன்**, 1956 முதல் 1967 வரை தமிழ்நாடு மற்றும் கேரள துடுப்பாட்ட அணிகளுக்காக 26 முதல் தரத் துடுப்பாட்டப் போடிகளில் விளையாடிய இந்திய துடுப்பாட்ட வீரர் ஆவார். மகாதேவன் நடுத்தர வேகப்பந்து வீச்சாளராக விளையாடினார். மேலும் இவர் அந்த காலத்தில் சிறப்பாக பந்துவீசி வந்த ச. க. பாசுகரனுடன் சேர்ந்து முன்னணி வேகப்பந்து வீச்சாளர்களில் ஒருவராகக் கருதப்பட்டார்.
# அம்ரென்


**அம்ரென்** (*Hamren*), இந்தியாவின் அசாம் மாநிலத்தின் நடு அசாம் கோட்டத்தில் அமைந்த மேற்கு கர்பி அங்லோங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அசாம் மாநிலத் தலைநகரான திஸ்பூருக்கு தென்கிழக்கே 159.1 கிலோ மீட்ட ர் தொலைவில் உள்ளது. இது திபு மக்களவைத் தொகுதிக்கு உட்பட்டது.  
## புவியியல்
மலைப்பகுதியில் அமைந்த அம்ரென் ஊரில் பிரம்மபுத்திரா ஆற்றின் துணை ஆறான கோபிலி ஆறு பாய்கிறது. இதன் தெற்கில் மேகாலயா மாநிலம் மற்றும் போராபாணி ஏரி அமைந்துள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 7 வார்டுகள் கொண்ட அம்ரென் நகரத்தின் மக்கள் தொகை 8,747 ஆகும். அதில் 4,420 ஆண்கள் மற்றும் 4,327 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் வீதம் உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். சராசரி எழுத்தறிவு 86.31 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 2.03% மற்றும் 78.15 % வீதம் உள்ளனர். இந்நகரத்தில் இந்து சமயத்தினர் 73.67%, இசுலாமியர் 0.91%, கிறித்தவர்கள் 25.09% மற்றும் பிற சமயத்தினர் 0.32% வீதம் உள்ளனர்.
# பாத்சாலா



**பாத்சாலா** (*Pathsala*), இந்தியாவின் அசாம் மாநிலத்தின் கீழ் அசாம் கோட்டத்தில் அமைந்த பஜாலி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.  
இது அசாம் மாநிலத் தலைநகரான திஸ்பூருக்கு வடமேற்கே 111 கிலோ மீட்ட ர் தொலைவில் உள்ளது.  
## போக்குவரத்து
பாத்சாலா பாத்சாலா தொடருந்து நிலையத்திலிருந்ஹு திஸ்பூர், குவகாத்தி, போங்கைகாவொன், ரங்கியா, பார்பேட்டா ரோடு, அலிப்பூர்துவார், கொல்கத்தா போன்ற நகரங்களுக்கு தொடருந்துகள் செல்கிறது.  

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 4 வார்டுகளும், 2759 குடும்பங்களும் கொண்ட பாத்சாலா நகரத்தின் மக்கள் தொகை 11242 ஆகும். அதில் 5824 ஆண்கள் மற்றும் 5418 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1040 உள்ளனர். பாலின விகிதம் 1000 ஆண்களுக்கு 930 பெண்கள் வீதம் உள்ளனர். சராசரி எழுத்தறிவு 84.21% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 3.11% மற்றும் 1.89% வீதம் உள்ளனர்.
# தமுல்பூர்



**தமுல்பூர்** (*Tamulpur*),வடகிழக்கு இந்தியாவின் அசாம் மாநிலத்தின் கீழ் அசாம் கோட்டத்தில் அமைந்த தமுல்பூர் மாவட்டத்தின் நிர்வாகத் தலைமையிடம் ஆகும். இது போடோலாந்து பிரதேசத்தில் உள்ளது. அசாம் மாநிலத் தலைநகரான திஸ்பூருக்கு வடக்கே 87.6 கிலோ மீட்ட ர் தொலைவில் உள்ளது.  
## மக்கள் தொகைப் பரம்பல்
2011ஆம் ஆண்டின் இந்திய மக்கள் தொகைக் கணக்கெடுப்பின்படி தமுல்பூரின் மக்கள் தொகை 547 ஆகும். அதில் 303 ஆண்கள் மற்றும் 244 பெண்கள் உள்ளனர். சராசரி எழுத்தறிவு 85.71%ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 07 மற்றும் 41வீதம் உள்ளனர்.  
## தொடருந்து நிலையம்
தமுல்பூரில் தொடருந்து நிலையம் இல்லை. தமுல்பூருக்கு தென்மேற்கே 42.7 கிலோ மீட்டர் தொலைவில் நல்பாரி மாவட்டத்தில் *திகு* தொடருந்து நிலையம் உள்ளது.
# குரோக் (அரட்டை இயலி)


**குரோக்** (Grok (chatbot) என்பது xAI நிறுவனத்தால் உருவாக்கப்பட்ட ஒரு ஆக்கமுறை செயற்கை நுண்ணறிவினால் இதே பெயரிலான பெரிய மொழி மாதிரியைக் கொண்டு உருவாக்கப்பட்ட அரட்டை இயலி ஆகும். இது 2023 ஆம் ஆண்டில் எலான் மஸ்க்கின் முன்முயற்சியாகத் தொடங்கப்பட்டது. " நகைச்சுவை உணர்வு" கொண்டதாகவும், முன்னர் டுவிட்டர் என்று அழைக்கப்பட்ட சகோதரத் தளமான X ஐ நேரடியாக அணுகக்கூடியதாகவும் விளம்பரப்படுத்தப்படுகிறது.  

## பின்னணி

### திறந்த AI
மஸ்க் 2015 ஆம் ஆண்டில் சாம் ஆல்ட்மேனுடன் இணைந்து செநுஆராய்ச்சி நிறுவனமான ஓபின் ஏஐ என்பதை நிறுவினார். 2018 ஆம் ஆண்டு மஸ்க் நிறுவனத்தின் இயக்குநர் குழுவிலிருந்து வெளியேறினார், "OpenAI குழு செய்ய விரும்பிய சிலவற்றில் தனக்கு உடன்பாடு இல்லை" என்று தனது விலகலின் போது கூறினார்.  

ஓபின் ஏஐ 2022 இல் சட்யிபிடி யும், மார்ச் 2023 இல் GPT-4 ஐயும் அறிமுகப்படுத்தியது.  

### டுரூத்ஜிபிடி
ஏப்ரல் 2023 இல், *டக்கர் கார்ல்சன் டுநைட்டில்* ஒரு நேர்காணலில், எலான் மஸ்க், "டுரூத்ஜிபிடி" என்ற செநூவை அரட்டை இயலியினை உருவாக்க விரும்புவதாகக் கூறினார். இதனை "பிரபஞ்சத்தின் இயல்பைப் புரிந்துகொள்ள முயற்சிக்கும் அதிகபட்ச உண்மையைத் தேடும் செநு" என்று விவரித்தார்.  

### குரோக்
டுரூத்ஜிபிடி பின்னர் "குரோக்" என்று அறியப்பட்டது, இது ராபர்ட் ஏ. ஐன்லைன் தனது 1961 ஆம் ஆண்டு அறிவியல் புனைகதைப் புதினமான *Stranger in a Strange Land* இல் ஒரு வகையான புரிதலை விவரிக்க உருவாக்கிய வினைச்சொல் ஆகும் .  

## இலச்சினைகள்
# ஆர்சனிக் மூவசைடு



**ஆர்சனிக் மூவசைடு** (*Arsenic triazide*) என்பது As(N<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆர்சனிக் டிரையசைடு, ஆர்சனசு டிரையசைடு என்ற பெயர்களாலும் இச்சேர்மம் அழைக்கப்படுகிறது. இது நச்சுத்தன்மையுடன் அதிர்ச்சி, உராய்வு உணர்திறன் கொண்ட வெள்ளை நிறத் திடப்பொருளாகும். 37 °செல்சியசு வெப்பநிலையில் உருகும். மேலும் வெப்பப்படுத்தும்போது வெடிக்கும். நச்சுத்தன்மை மற்றும் உணர்திறன் காரணமாக, ஆர்சனிக் மூவசைடு சேர்மத்திற்கான வணிக ரீதியான பயன்பாடுகள் இல்லை.  

:AsCl<sub>3</sub> + 3 NaN<sub>3</sub> → As(N<sub>3</sub>)<sub>3</sub> + 3 NaCl  

2004 ஆம் ஆண்டு கார்ல் ஓ. கிறிசுட்டே என்பவரால் ஆர்சனிக் முப்புளோரைடு மற்றும் மும்மெத்தில்சிலில் அசைடு ஆகியவற்றை வினை புரியச் செய்து மற்றொரு தயாரிப்பு முறை மூலம் தூய்மையான ஆர்சனிக் மூவசைடு பெறப்பட்டது.  

## அணைவுச் சேர்மங்கள்
தொடர்புடைய அசிடோ ஆர்சனிக்(III) அணைவுச் சேர்மங்கள் அறியப்படுகின்றன. எடுத்துக்காட்டாக டெட்ரா அசிடோஆர்சனேட்டு(III) எதிர்மின் அயனி (As(N<sub>3</sub>)<sub>4</sub><sup>–</sup>). இது டெட்ராமெத்திலமோனியம் டெட்ரா அசிடோ ஆர்சனேட்டு(III) அணைவில் காணப்படுகிறது.
# செட்டிநாடு கொட்டான்



**செட்டிநாடு கொட்டான்** (*Chettinad Kottan*) என்பது இந்திய மாநிலமான தமிழ்நாட்டின் செட்டிநாடு பகுதியில் பனை ஓலைகளிலிருந்து நெய்யப்படும் ஒரு வகைக் கூடை ஆகும். இதற்கு 2012–13ஆம் ஆண்டில் புவிசார் குறியீடு தகுதி அறிவிக்கப்பட்டது.  

## விளக்கம்
தமிழ்நாட்டின் செட்டிநாடு பகுதியில் உலர்ந்த பனை ஓலைகளிலிருந்து நெய்யப்படும் பாரம்பரியக் கூடைகள் செட்டிநாடு கொட்டன்கள் ஆகும். பனை ஓலைகள் பழுப்பு நிறமாக மாறும் வரை ஒரு வாரம் வெயிலில் உலர்த்தப்படுகின்றன. "சத்யாகம்" எனப்படும் ஊசி போன்ற கருவியைப் பயன்படுத்தி மைய நரம்புகள் அகற்றப்பட்டு, தனிப்பட்ட இலைத் தண்டு கையால் பிரிக்கப்படுகின்றன. பிரித்தெடுக்கப்பட்ட இலையினை மென்மையாக்கத் தண்ணீரில் ஊறவைக்கப்பட்டு தேவையான அளவில் வெட்டப்படுகின்றன. இலைகளுக்கு வண்ணம் தீட்டக் கரிமச் சாயங்கள் பயன்படுத்தப்படுகின்றன. இந்தப் பனைக் கீற்றுகளைக் கொண்டு கைகளால் ஒரு சிக்கலான வடிவத்தில் கொட்டான் நெய்யப்படுகின்றன. கொட்டானின் வலிமையை அதிகரிக்க விளிம்புகளில் பல அடுக்குகளாகப் பின்னப்படுகிறது. மேலும் இந்த ஓரங்களில் இவற்றை நிலையாக வைத்திருக்க நூல்களால் இணைக்கப்படுகிறது.
# டி. பி. மாதவன்


**டி. பி. மாதவன்** (*T. P. Madhavan*, நவம்பர் 7,1935-அக்டோபர் 9,2024) மலையாளத் திரைப்படங்களில் பணியாற்றிய ஒரு இந்திய நடிகர் ஆவார். 40 வயதில் நடிக்கத் தொடங்கிய மாதவன், 600க்கும் மேற்பட்ட படங்களில் நடித்துள்ளார். ஆரம்பத்தில் முரண்பட்ட வேடங்களில் நடிப்பதற்காக அறியப்பட்ட இவர், தனது பிற்கால வாழ்க்கையில் நகைச்சுவை வேடங்களிலும், குணச்சித்திர நடிகராகவும் மாறினார்.  

## இளமை வாழ்க்கை.
டாக்டர் என். பி. பிள்ளை மற்றும் சரஸ்வதி ஆகியோரின் மூத்த மகனாக, 1935 நவம்பர் 7 அன்று பிரித்தானிய இந்தியாவில் திருவிதாங்கூர் இராச்சியத்தில் (நவீன கேரளாவின் திருவனந்தபுரம்) மாதவன் பிறந்தார். இவருக்கு நாராயணன் என்ற சகோதரரும், இராதாமணி என்ற சகோதரியும் இருந்தனர். இவரது தந்தை கேரளப் பல்கலைக்கழகத்தின் தலைவராகப் பணியாற்றினார். மாதவன் இலக்கிய அறிஞர் பி. கே. நாராயண பிள்ளையின் பேரனும், நாடக ஆசிரியர் டி. என். கோபிநாதன் நாயரின் மருமகனும் ஆவார். டாக்டர் பீம்ராவ் அம்பேத்கர் பல்கலைக்கழகத்தில் சமூகவியலில் முதுகலைப் பட்டம் பெற்றார்.  

இந்தியத் தரைப்படையில் சிறிது காலம் பணிபுரிந்த மாதவன் கையில் ஏற்பட்ட காயம் காரணமாக ஆறு மாதங்களுக்குப் பிறகு வெளியேறினார். பின்னர் மும்பையில் இந்தியன் எக்சுபிரசில் பத்திரிகையாளராகச் சேர்ந்தார். பின்னர் பெங்களூருக்கு குடிபெயர்ந்து ஒரு விளம்பர நிறுவனத்தில் சேர்ந்தார். இறுதியில், கொல்கத்தாவில் குடிபெயர்ந்தார். இங்கிருந்தபடி திரைப்படத் துறையில் நுழைவதற்கு முயன்றார்.  

## தொழில் வாழ்க்கை
மாதவன் தனது 40 வயதில் திரையில் அறிமுகமானார். ஆரம்பத்தில் எதிர்மறை வேடங்களில் நடித்ததற்காக அங்கீகரிக்கப்பட்ட இவர், பின்னர் நகைச்சுவைப் பாத்திரங்களுக்கும், இறுதியில் குணச்சித்திர வேடங்களுக்கும் மாறினார். கொல்கத்தாவில் பணிபுரிந்தபோது நடிகரும்-இயக்குனருமான மதுவுடன் நட்பு கொண்டார். பின்னர் பெங்களூரில் *காமம் குரோதம் முகமது* (1975) மற்றும் *அக்கல்டாமா* (1975) படப்பிடிப்பின் போது மதுவுக்கு உதவியாக இருந்தார். மாதவன் இந்த படங்களில் சிறிய வேடங்களில் அறிமுகமானார். அதன்பிறகு மலையாளப் படங்களில் சிறு வேடங்களில் நடிக்கத் தொடங்கினார். பாலச்சந்திர மேனன் இயக்கிய *காளிகா* (1980) படத்தில் ஒரு குறிப்பிடத்தகுந்த வேடத்தில் நடித்திருந்தார். இப்படத்தில் இவர் ஓர் மாற்றுத்திறனாளியாக நடித்தார்.  

1980கள் மற்றும் 1990களில் மலையாளத் திரைப்படங்களில் மாதவன் குறிப்பிடத்தக்கவராக இருந்தார். *காளிக்காலம்*, *நாடோடிக்கட்டு*, *வியட்நாம் காலனி*, *சந்தேசம்*, *லேளம்*, *அயல் கத எழுத்துக்காயன்*, *நரசிம்மம்*, *பாப்பாயுடே சுவந்தம் அப்பூஸ்*, *புலிவால் கல்யாணம்*, *அனந்தபத்ரம்* ஆகியவை இவரது பிற குறிப்பிடத்தக்க திரைப்படங்களாகும். ஒரு சில மலையாளத் தொலைக்காட்சி தொடர்களிலும்மாதவன் நடித்துள்ளார். தனது தொழில் வாழ்க்கையில், மாதவன் 600 க்கும் மேற்பட்ட படங்களில் நடித்துள்ளார். மாதவன் மலையாள திரைப்படக் கலைஞர்கள் சங்கத்தின் (அம்மா) முதல் பொதுச் செயலாளராக பணியாற்றினார். மேலும், 10 ஆண்டுகளாக இந்த அமைப்பின் ஒரு பகுதியாக இருந்தார்.  

மறதி இழப்பால் அவதிப்பட்டுவந்த மாதவன். தனது 88வது வயதில், 9 அக்டோபர் 2024 அன்று [[கொல்லத்தில் உள்ள ஒரு மருத்துவமனையில் காலமானார்.  

## விருதுகள்
தனது வாழ்நாள் சாதனைக்காக பிரேம் நசீர் விருது மற்றும் ராமு காரியாத் விருதைப் பெற்றுள்ளார்.
# பூனம் குப்தா (பொருளியலாளர்)



**பூனம் குப்தா** (*Poonam Gupta*) (பிறப்பு 1968) ஒரு இந்தியப் பொருளாதார நிபுணர் ஆவார், இவர் 1 ஏப்ரல் 2025 முதல் இந்திய ரிசர்வ் வங்கியின் துணை ஆளுநராகப் பணியாற்றி வருகிறார், ஒரு பதின்ம ஆண்டுகளுக்கும் மேலாக இந்த பதவியில் பணியாற்றும் முதல் பெண்மணி ஆனார். இவர் இந்தப் பதவியில் மூன்று ஆண்டு காலத்திற்கு நியமிக்கப்பட்டுள்ளார். சர்வதேச நிதி மற்றும் பொருளாதாரக் கொள்கையில் தனது விரிவான நிபுணத்துவத்திற்காக அறியப்பட்ட குப்தா, இதற்கு முன்பு உலகளாவிய நிதி நிறுவனங்கள் மற்றும் உள்நாட்டு பொருளாதார அமைப்புகளில் முக்கியப் பொறுப்புகளை வகித்துள்ளார்.  

## தொடக்க கால வாழ்க்கை மற்றும் கல்வி
குப்தா அமெரிக்காவின் மேரிலாந்து பல்கலைக்கழகத்தில் பொருளாதாரத்தில் முதுகலைப் பட்டத்தையும் முனைவர் பட்டத்தையும் பெற்றுள்ளார். இவர் தில்லி பொருளாதாரப் பள்ளியில் பொருளாதாரத்தில் முதுகலைப் பட்டத்தையும் டெல்லி பல்கலைக்கழகத்தின் இந்து கல்லூரியில் பொருளாதாரத்தில் இளங்கலைப் பட்டமும் பெற்றார். இளங்கலைப் பட்டத்தின் போது இவர் பல்கலைக்கழக அளவில் இரண்டாவது இடத்தைப் பிடித்தார். தனது கல்வித் தகுதிகளைத் தவிர, தில்லி பொருளாதாரப் பள்ளி மற்றும் மேரிலாந்து பல்கலைக்கழகம் ஆகிய இரண்டு நிறுவனங்களிலும் கற்பித்தல் பணியில் ஈடுபட்டு வந்துள்ளார்.  

## தொழில் வாழ்க்கை
ரிசர்வ் வங்கியில் நியமிக்கப்படுவதற்கு முன்பு, குப்தா இந்தியாவின் மிகப்பெரிய பொருளாதார கொள்கை சிந்தனைக் குழுவின் தேசிய பயன்பாட்டு பொருளாதார ஆராய்ச்சிக் குழுமத்தின் (NCAER) இயக்குநர் ஜெனரலாகப் பணியாற்றினார். உலக வங்கியுடன் இரண்டு பதின்ம ஆண்டு காலம் பணிபுரிந்த அனுபவம் இவருக்கு உள்ளது, அங்கு இவர் இந்தியாவை மையமாகக் கொண்ட ஒரு முன்னணிப் பொருளாதார வல்லுநராகவும், அனைத்துலக நாணய நிதியத்துடனும் பல்வேறு துறைகளுக்கு பங்களித்தார்.  

இவரது கல்விசார் பொறுப்புகளில் தில்லி பொருளாதாரப் பள்ளியில் பேராசிரியராகவும், இந்தியப் புள்ளியியல் நிறுவனத்தில் வருகை தரும் ஆசிரியராகவும், தேசிய பொது நிதி மற்றும் கொள்கை நிறுவனத்தில் ரிசர்வ் வங்கி இருக்கை பேராசிரியராகவும் சர்வதேச பொருளாதார உறவுகள் குறித்த இந்திய ஆராய்ச்சிக் குழுமத்தில் பேராசிரியராகவும் பணியாற்றவை உள்ளடங்கும்.  

## ஆலோசனை அளிப்பதில் பங்களிப்பு
குப்தா பல முக்கிய ஆலோசனையளிக்கும் அதிகாரங்களிலும் பணியாற்றியுள்ளார்.  

- பிரதமரின் பொருளாதார ஆலோசனைக் குழு உறுப்பினர்
- 16வது நிதி ஆணையத்தின் ஆலோசனைக் குழுவின் ஒருங்கிணைப்பாளர்.
- NIPFP மற்றும் உலகளாவிய மேம்பாட்டு வலையமைப்பின் குழு உறுப்பினர் (GDN)
- வறுமை மற்றும் சமத்துவம் குறித்த உலக வங்கியின் ஆலோசனைக் குழுக்கள் மற்றும் உலக மேம்பாட்டு அறிக்கையின் உறுப்பினர்

## ஆராய்ச்சி மற்றும் வெளியீடுகள்
குப்தா பெரு பொருளாதாரம், வளர்ந்து வரும் சந்தைப் பொருளாதாரம் தொடர்பான தலைப்புகளில் விரிவான கட்டுரைகளை வெளியிட்டுள்ளார். இவரது படைப்புகள் முன்னணி கல்வி இதழ்களில் வெளிவந்துள்ளன, மேலும் *தி எகனாமிஸ்ட்*, *பைனான்சியல் டைம்ஸ்* மற்றும் *தி வால் ஸ்ட்ரீட் ஜர்னல்* போன்ற சர்வதேச ஊடகங்களில் இடம்பெற்றுள்ளன.  

## விருதுகளும் அங்கீகாரமும்
1998 ஆம் ஆண்டில், குப்தாவுக்கு சர்வதேச பொருளாதாரத்தில் முனைவர் ஆராய்ச்சி செய்ததற்காக எக்ஸிம் வங்கி விருது வழங்கப்பட்டது.
# ஹவாய் (அருணாச்சலப் பிரதேசம்)



**ஹவாய்** (*Hawai*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள அஞ்சாவ் மாவட்டத்தின் நிர்வாகத் தலைமையிடமும் பேரூராட்சியும் ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 536 கிலோ மீட்ட ர் தொலைவில் உள்ளது. இந்த ஊர் இமயமலையில் 1296 மீட்டர் உயரத்தில் உள்ளது. பிரம்மபுத்திரா ஆற்றின் துணை ஆறான லோகித் ஆறு ஹவாய் ஊர் வழியாகப் பாய்கிறது. இந்த ஊர் இந்தியா-சீனா எல்லையிலிருந்து 80 கிலோ மீட்டர் தொலைவில் உள்ளது.  
## போக்குவரத்து
அருணாச்சலப் பிரதேசத்தின் தவாங் மாவட்டத் தலைமையிடமான திங்புவிலிருந்து ஹவாய் வழியாக இந்திய-சீனாவை பிரிக்கும் மெக்மோகன் கோடு வரை செல்லும் தேசிய நெடுஞ்சாலை 13 திட்டத்தை இந்திய அரசு செயல்படுத்தி வருகிறது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகைக் கணக்கெடுப்பின்படி 187 குடியிருப்புகள் கொண்ட ஹவாய் பேரூராட்சியின் மக்கள் தொகை 982 ஆகும். அதில் 625 ஆண்கள் மற்றும் 357 பெண்கள் உள்ளனர். பாலின விகிதம் 1000 ஆண்களுக்கு 571 பெண்கள் வீதம் உள்ளனர். சராசரி எழுத்தறிவு 80.31 %ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 45.01% வீதம் உள்ளனர். இந்நகரத்தில் இந்து சமயத்தினர் 87.78%, இசுலாமியர் 8.45%, சமணர்கள் , பௌத்தர்கள் 1.32%, மற்றும் கிறித்தவர்கள் 2.44%, வீதம் உள்ளனர்.
# செப்பா


**செப்பா** (*Seppa*), வடகிழக்கு இந்தியாவின் அருணாச்சலப் பிரதேச மாநிலத்தில் உள்ள கிழக்கு காமெங் மாவட்டத்தின் நிர்வாகத் தலைமையிடமும் நகராட்சியும் ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடமேற்கே 208.கிலோ மீட்டர் தொலைவிலும், அசாம் மாநிலத்தின் தேஜ்பூருக்கு வடக்கே 188.7 கிலோ மீட்டர் தொலைவிலும் உள்ளது. கமெங் ஆறு செப்பா நகரம் வழியாகப் பாய்கிறது.  
## மக்கள் தொகைப் பரம்பல்
2011ஆம் ஆண்டின் இந்திய மக்கள் தொகைக் கணக்கெடுப்பின்படி 3,610 குடும்பங்கள் கொண்ட செப்பா பேரூராட்சியின் மக்கள் தொகை 18,350 ஆகும். அதில் 9,269 ஆண்கள் மற்றும் 9,081 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 18.46% வீதம் உள்ளனர். பாலின விகிதம் 1000 ஆண்களுக்கு 980 பெண்கள் வீதம் உள்ளனர். சராசரி எழுத்தறிவு 77.10% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 79.58% வீதம் உள்ளனர். இந்நகரத்தில் இந்து சமயத்தினர் 23.55%, இசுலாமியர் 1.91%, பௌத்தர்கள் 1.28%, கிறித்தவர்கள் 42.92% மற்றும் பிற சமயத்தினர் 30.25% வீதம் உள்ளனர்.
# திருப்புவனம் பட்டுச் சேலைகள்



**திருப்புவனம் பட்டுச் சேலைகள்** (*Thirubuvanam Silk Sarees*) என்பது இந்திய மாநிலமான தமிழ்நாட்டின் தஞ்சாவூர் மாவட்டத்தில் உள்ள திருப்புவனம் பகுதியில் நெய்யப்படும் ஒரு பட்டுப் புடவையாகும். இதற்கு 2018-19-இல் புவிசார் குறியீடு தகுதி அறிவிக்கப்பட்டது.  

## விளக்கம்
தமிழ்நாட்டில் கும்பகோணம் அருகே உள்ள திருப்புவனம் பகுதியில் நெய்யப்பட்ட பட்டுப் புடவைகளும் இதில் அடங்கும். பட்டுப் புடவைகள் சுமார் 12 மீட்டர்) நீளமும், 4 அடி (1.2 மீட்டர்) அகலமும், 400 கிராம் (சரிகை இல்லாமல் 14 அவுன்ஸ்) எடையுள்ளதாக இருக்கும். விரிவான ச்ரிகை வேலைப்பாடுகள், அதிக நூல் எண்ணிக்கை கொண்ட விரிவான முந்தி, பல்லு வடிவமைப்புகளுக்கு இந்தப் புடவைகள் அறியப்படுகின்றன. நெசவாளர்கள் 1955-ஆம் ஆண்டில் நிறுவப்பட்ட திருப்புவனம் பட்டு கைத்தறி நெசவாளர் கூட்டுறவு உற்பத்தி மற்றும் விற்பனை சங்கம் நிறுவனம் (தைகோ) இந்தப் பட்டுப்புடவையினை உற்பத்தி செய்து விற்பனை செய்யும் ஒரு நிறுவனம் ஆகும்.
# தோவாளை மாணிக்க மாலை

**தோவாளை மாணிக்க மாலை** (*Thovalai Manikka Malai*) என்பது தமிழ்நாட்டில் கன்னியாகுமரி மாவட்டம் தோவாளைப் பகுதிகளில் கோவில் வழிபாடுகளுக்காக மலர்களால் தயாரிக்கப்படும் ஒரு மாலை வகையாகும். சுமார் 100 ஆண்டுகளுக்கு மேலாக கோவில் திருவிழாக்களுக்காத் தயாரிக்கப்படும் இம்மாலை தற்பொழுது இந்திய புவிசார் குறியீடு தகுதியினைப் பெற்றுள்ளது.  

## விளக்கம்
தோவாளை மாணிக்க மாலை பாரம்பரியமாக சிவப்பு, வெள்ளை அரளிப் பூக்களை சம்பா நார் பயன்படுத்தி தயாரிக்கப்படுகிறது. சம்பா நார் என்பது இப்பகுதி நீர்நிலைகளில் காணப்படும் நீண்ட புல் வகையாகும். மாலையின் பின்னணியில் காணப்படும் பச்சை பகுதி பொதுவாக நொச்சி இலைகளால் செய்யப்படுகிறது.  

கன்னியாகுமரி மாவட்டம் திருவிதாங்கூர் சமசுதானத்தின் ஒரு பகுதியாக இருந்த காலத்தில் திருவிதாங்கூரில் நடைபெறும் கோவில், அரச விழாக்களுக்கு தோவாளையிலிருந்து பூக்கள் கட்டப்பட்டு மாலைகளாக அனுப்பப்பட்டன. இந்த மாலைகல் கட்டப்பட்ட விதத்தில் மாணிக்கம் பதித்தது போல இருந்ததால் இது மாணிக்க மாலை எனப் பெயர் பெற்றது. சுமார் ஐந்து மணி நேரம் வரை இந்த மாலையினைத் தொடுக்க ஆகும் காலம். தற்பொழுது சிறப்பு நிகழ்வுகளிலும் இம்மாலைகள் அலங்காரத்திற்காகப் பயன்படுத்தப்படுகின்றன.  
## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# அஸ்வத் மாரிமுத்து

| ஜூன் 2 |
| --- |
**அஸ்வத் மாரிமுத்து** (*Ashwath Marimuthu*) என்பவர் ஒரு இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் தமிழ்த் திரைப்படத் துறையில் பணியாற்றுகிறார். 2020 ஆம் ஆண்டு வெளியான *ஓ மை கடவுளே* படத்தின் மூலம் இயக்குநராக அறிமுகமானார். இவரது இரண்டாவது தமிழ்த் திரைப்படமான *டிராகன்* 2025-ஆம் ஆண்டில் வெளியிடப்பட்டது. மேலும், இந்த ஆண்டில் அதிக வசூல் செய்த தமிழ் படமாக மாறியது.  

## தொழில் வாழ்க்கை
அஸ்வத் 2020 ஆம் ஆண்டில் *ஓ மை கடவுளே* என்ற படத்தின் மூலம் இயக்குநராக அறிமுகமானார். அசோக் செல்வன் மற்றும் ரித்திகா சிங் நடித்த *ஓ மை கடவுளே*, அதன் புதுமையான கதைக்களத்திற்காக பாராட்டுகளைப் பெற்றது. படத்தின் வெற்றி அஷ்வத்தை இத்திரைப்படத்தை தெலுங்கில் *ஓரி தேவுதா* என்ற பெயரில் மறு ஆக்கம் செய்ய வைத்தது.  

2024 ஆம் ஆண்டில், அஸ்வத் தனது அடுத்த திரைப்படத்தை இயக்குநர்-நடிகர் பிரதீப் ரங்கநாதனுடன் *டிராகன்* என்ற பெயரில் அறிவித்தார். அஸ்வத் மற்றும் பிரதீப் பதின்ம ஆண்டு காலத்திற்கும் மேலாக நீண்டகால நட்பைப் பகிர்ந்து கொள்கிறார்கள். *டிராகன்* 2025 ஆம் ஆண்டில் விமர்சன ரீதியாக பாராட்டப்பட்டது, மேலும் 2024 ஆம் ஆண்டின் அதிக வசூல் செய்த தமிழ் திரைப்படமாக மாறியது. சிலம்பரசன் நடிக்கும் அஸ்வத்தின் மூன்றாவது தமிழ் திரைப்படம் தற்போது தயாரிப்பில் உள்ளது.  

## திரைப்பட உருவாக்க பாணி
பிராங்க் காப்ராவின் *இட்ஸ் எ வொண்டர்ஃபுல் லைஃப்* (1946) என்ற திரைப்படத்தை இவர் மீது ஆதிக்கம் செலுத்திய படங்களில் ஒன்றாக அஸ்வத் கருதுகிறார், மேலும் இவரது அனைத்துப் படங்களிலும் உத்வேகம் தரும் கருப்பொருளைப் பின்பற்ற முயற்சிக்கிறார்.  

## திரைப்படவியல்

## விருதுகளும் அங்கீகாரமும்
**அஸ்வத் மாரிமுத்து பெற்ற விருதுகளின் பட்டியல்**

| 2020 | 20வது சந்தோஷ் திரைப்பட விருதுகள் | சிறந்த இயக்குநர்-தமிழ் | ஓ மை கடவுளே | வெற்றி | } |
| --- | --- | --- | --- | --- | --- |
# வரைவு:குழந்தைகள் முன்னேற்றக் கழகம்


**குழந்தைகள் முன்னேற்றக் கழகம்** கழகம் என்பது மீனாட்சி அம்மான் மூவிஸ் பேனரின் கீழ் சங்கர் தயாள் உடன் இணைந்து எழுதி, இயக்கி தயாரித்த 2025 ஆம் ஆண்டு இந்திய தமிழ் மொழி அரசியல் நையாண்டி நாடகத் திரைப்படமாகும். யோகி பாபு, செந்தில் ஆகியோரின் முதல் கூட்டணியில் முதன்மை வேடங்களில் நடித்திருந்தனர். இமயவர்மன், அத்வைத் ஜெய் மஸ்தான், சுப்பு பஞ்சு, சரவண்ணன், லிசி ஆண்டனி, சித்ரா லட்சுமணன், மயில்சாமி ஆகியோரும் நடித்திருந்தனர்.  

குழந்தைகள் முன்னேற்றக் கழகம் 2025 சனவரி 24 அன்று திரையரங்குகளில் வெளியிடப்பட்டது.  

## நடிகர்கள்

## தயாரிப்பு
25 மார்ச் 2024 அன்று, யோகி பாபு தனது அடுத்த திட்டத்தை அறிவித்தார் குழந்தைகல் முன்னெட்ர கழகம் ஒரு அரசியல்வாதியாக முக்கிய கதாபாத்திரத்தில் முன்பு சகுனியை இயக்கிய சங்கர் தயாள் எழுதி இயக்குவார். யோகி பாபுவுடன் தனது முதல் ஒத்துழைப்பில் இந்த படத்தில் ஒரு முக்கிய கதாபாத்திரத்தில் பார்த்தில், லிசி ஆண்டனி, சரவண்ணன், சுப்பு பஞ்சு, சித்ரா லட்சுமணன், மயில்சாமி மற்றும் பலர் முக்கிய வேடங்களில் நடித்துள்ளனர்.  

தொழில்நுட்ப முன்னணியில் ஒளிப்பதிவாளர் ஜே. லக்ஷ்மன் குமார், ஆசிரியர் ரிச்சர்ட் கெவின் மற்றும் சங்கரின் இசைக்குழு சாதகா பரவைகல் (எஸ். பி. எஸ்) ஆகியோர் இசையமைப்பாளர்களாக தங்கள் திரைப்பட அறிமுகத்தில் உள்ளனர். 19 டிசம்பர் 2024 அன்று, சங்கர் தயாள் பத்திரிகையாளர் சந்திப்பு மேடையில் மாரடைப்பால் காலமானார், இது அவரது இறுதிப் படமாகும்.
# கோவில்பட்டி கடலைமிட்டாய்


**கோவில்பட்டி கடலைமிட்டாய்** (*Kovilpatti Kadalai Mittai*) 2019-20ஆம் ஆண்டில் புவிசாய் குறியீடு தகுதி பெற்ற இந்திய இனிப்பு ஆகும். இந்த வகை கடலை மிட்டாய் தமிழ்நாட்டில் தூத்துக்குடி மாவட்டம் கோவில்பட்டியிலும் அருகமை நகரங்களிலிலும் தயாரிக்கப்படுகிறது.  

## விளக்கம்
கோவில்பட்டி கடலை மிட்டாய் 1940-ஆம் ஆண்டு முதல் இப்பகுதியில் உற்பத்தி செய்யப்படுவதற்கான தரவுகள் உள்ளன. தாமிரபரணி ஆற்றின் தண்ணீர், இக்கடலை மிட்டாய் தயாரிக்க பயன்படும் நிலக்கடலை விளையும் கரிசல் மண்ணின் தன்மை, இனிப்பிற்காகப் பயன்படுத்தப்படும் பனைவெல்லத்துடன் விறகு அடுப்பில் பாகு தயாரிப்பது இந்த வகை கடலைமிட்டாயின் சிறப்பு ஆகும். கடலைமிட்டாய் பாகுவின் பதம், கடலைமிட்டாய் ரகம் வாரியாக அச்சு வார்ப்பது போன்ற உற்பத்தி திறன் இப்பகுதி தொழிலாளர்களுக்கே உரிய தனிச்சிறப்பாக கருதப்படுகிறது.  

## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# உலோரென்செனைட்டு



**உலோரென்செனைட்டு** (*Lorenzenite*) Na<sub>2</sub>Ti<sub>2</sub>Si<sub>2</sub>O<sub>9</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய சோடியம் தைட்டானியம் சிலிக்கேட்டு கனிமமான இது வும்நேர்ச்சாய்சதுரப் படிக அமைப்பில் காணப்படுகிறது. நிறமற்றதாகவும், சாம்பல், இளஞ்சிவப்பு அல்லது பழுப்பு நிறப் படிகங்களாகவும் பல்வேறு விதமாகக் காணப்படுகிறது.  

பன்னாட்டு கனிமவியல் சங்கம் உலோரென்செனைட்டு கனிமத்தை Lrz என்ற குறியீட்டால் அடையாளப்படுத்துகிறது.  

முதன்முதலில் 1897 ஆம் ஆண்டு கிரீன்லாந்தின் நர்சர்சுக்கில் இருந்து பாறை மாதிரிகளில் அடையாளம் காணப்பட்டது. 1947 ஆம் ஆண்டு உருசியாவின் கோலா தீபகற்பத்தில் 1920 ஆம் ஆண்டுகளில் கண்டுபிடிக்கப்பட்ட இராம்சாய்ட்டு (இப்போது உலோரென்செனைட்டின் ஒத்த பெயர்) கனிமத்தைப் போன்றது என்று கண்டுபிடிக்கப்பட்டது. உலோரென்செனைட்டு வடக்கு கனடாவிலும் காணப்படுகிறது.  

நெஃபலின் சினைட்டு என்ற புளுட்டோனிக் பாறை மற்றும் பெக்மாடைட்டு எனப்படும் தீப்பாறை வகைகளில் ஏச்சிரின், நெஃபலின், மைக்ரோக்லைன், அர்ஃப்வெட்சோனைட்டு, எல்பிடைட்டு, உலோபரைட்டு, யூடியலைட்டு, ஆசுட்ரோபைலைட்டு, மாங்கன்-நெப்டியூனைட்டு, லாவனைட்டு, இரிங்கைட்டு, அபாடைட்டு, தைட்டனைட்டு மற்றும் இல்மனைட்டு ஆகிய கனிமங்களுடன் இணைந்து காணப்படுகிறது.  

டச்சு கனிமவியலாளர் இயோகன்னசு தியோடர் உலோரென்சென் (1855–1884) நினைவாக பெயரிடப்பட்டது.
# கொலோரியாங்



**கொலோரியாங்** (*Koloriang*), வடகிழக்கு இந்தியாவின் அருணாச்சலப் பிரதேசத்தில் உள்ள குருங் குமே மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது கடல்மட்டத்திலிருந்து 1040 மீட்டர் உயரத்தில் உள்ளது. மலைகளால் சூழ்ந்த இந்நகரம் இந்தியா-திபெத் எல்லையை ஒட்டி அமைந்துள்ளது.இது சுபன்சிரி ஆற்றின் துணை ஆறான குரூங் ஆற்றின் இடது கரையில் அமைந்துள்ளது. இது அருணாச்சலப் பிரதேசத்தின் தலைநகரான இட்டாநகருக்கு வடமேற்கில் 231.3 கிலோ மீட்ட ர் தொலைவில் உள்ளது.  
## போக்குவரத்து
தேசிய நெடுஞ்சாலை 13 இந்நகரம் வழியாகச் செல்கிறது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 463 குடும்பங்கள் கொண்ட கொலோரியாங் பேரூராட்சியின் மக்கள் தொகை 2,345 ஆகும். சராசரி எழுத்தறிவு 69.45 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 89.81 % வீதம் உள்ளனர். இந்நகரத்தில் இந்து சமயத்தினர் 10.15%, இசுலாமியர் 2.30% பௌத்தர்கள் 0.34%, கிறித்தவர்கள் 53.65% மற்றும் பிற சமயத்தினர் 33.86% வீதம் உள்ளனர்.
# இட்டாகர் சட்டமன்றத் தொகுதி


**இட்டாகர் சட்டமன்றத் தொகுதி** (Itahar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இட்டாகர், பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அபேதின் சைனல் | rowspan=3 | இந்திய தேசிய காங்கிரசு |
| 1972 |  |  |  |
| 1977 |  |  |  |
| 1982 | இந்திய காங்கிரசு (சோசலிஸ்ட்) |  |  |
| 1987 | சுவதேசு சகி | இந்தியப் பொதுவுடைமைக் கட்சி |  |
| 1991 | அபேதீன் சைனாசு | இந்திய தேசிய காங்கிரசு |  |
| 1996 | சிறீகுமார் முகர்ஜி | rowspan =3 | இந்தியப் பொதுவுடைமைக் கட்சி |
| 2001 |  |  |  |
| 2006 |  |  |  |
| 2011 | அமல் ஆச்சார்யா | rowspan =3 | அகில இந்திய திரிணாமுல் காங்கிரசு |
| 2016 |  |  |  |
| 2021 | மொசாரப் உசைன் | } |  |
## தேர்தல் முடிவுகள்
### 2021
# டி. என். கோபிநாதன் நாயர்


**டி. என். கோபிநாதன் நாயர்** (T. N. Gopinathan Nair, 24 ஏப்ரல் 1918-24 மே 1999) ஓர் இந்திய நாடக ஆசிரியரும், புதின எழுத்தாளரும், கவிஞரும், திரைக்கதை ஆசிரியரும் மற்றும் மலையாள மொழியின் வாழ்க்கை வரலாற்றாசிரியரும் ஆவார். மலையாள நாடக எழுத்தாளர்களில் ஒருவரான நாயர் தனது நான்கு புதினங்கள், நான்கு கவிதைத் தொகுப்புகள் மற்றும் ஐந்து சுயசரிதைகளைத் தவிர 39 நாடகங்களையும் வெளியிட்டுள்ளார். கேரள சாகித்ய அகாதமியின் உறுப்பினராக இருந்த இவர், கேரள சங்கீத நாடக அகாதமியிலும் பொறுப்பை வகித்தார். இவரது நாடகமான *பரீக்ஷா* சிறந்த நாடகத்திற்கான விக்ரமன் நாயர் கோப்பையைப் பெற்றது. மேலும் கேரள சாகித்ய அகாதமி *சாக்ஷி* என்ற இவரது படைப்பை 1979 ஆம் ஆண்டில் நாடகத்திற்கான வருடாந்திர விருதுக்குத் தேர்வு செய்தது.  

## இளமை வாழ்க்கை
கோபிநாதன் நாயர் 24 ஏப்ரல் 1918 அன்று தென்னிந்திய மாநிலமான கேரளாவிலுள்ள திருவனந்தபுரத்தில் ஓர் அறிஞரும் வழக்கறிஞருமான பி. கே. நாராயண பிள்ளை மற்றும், அவரது மனைவி பாருகுட்டி அம்மாவுக்கும் பிறந்தார். இவரது ஆரம்பக் கல்வி திருவனந்தபுரத்தில் இருந்தது. பிறகு, அரசு மாதிரி ஆண்கள் மேல்நிலைப் பள்ளியில் தனது பள்ளிப் படிப்பைத் தொடர்ந்தார். பின்னர், திருவனந்தபுரம் அரசு கலைக் கல்லூரியில் சேர்ந்து பட்டம் பெற்றார்.  

## தொழில்
பின்னர், சட்டம் பயின்றார். ஆனால் முதல் ஆண்டு தேர்வில் தோல்வியடைந்ததால் படிப்பை கைவிட்டு, *மலையாளராஜ்யம்* என்ற நாளிதழில் சிறப்பு நிருபராக சேர்ந்தார். பின்னர், அந்த இதழின் திரைப்பட இதழின் ஆசிரியராகவும் ஒரு வருடம் பணியாற்றினார். பி. கே. மெமோரியல் பிரஸ் என்ற நிறுவனத்தை நிறுவினார். அங்கிருந்து *சகி* என்ற பெயரில் ஒரு பத்திரிகையையும், வீரகேசரி என்ற பெயரில் ஒரு நாளிதழையும் வெளியிட்டார். ஒரு புத்தகக் கடையையும் தொடங்கினார். ஆனால் இவரது முயற்சிகள் அனைத்தும் தோல்வியடைந்தன. இதன் விளைவாக பெரும் நிதி இழப்புகள் ஏற்பட்டன. கடன்களை திருப்பிச் செலுத்துவதற்காக, நாயர் திரைப்படங்களுக்குத் திரும்பினார்.  

1953 ஆம் ஆண்டு வெளியான *திரமாலா* என்ற திரைப்படத்தின் மூலம் அறிமுகமானார். அப்படத்தில் கதை, திரைக்கதை மற்றும் உரையாடல்களை எழுதினார். 1958 ஆம் ஆண்டு வெளியான *நாயரு பிடிச்சா புலிவாலு* திரைப்படம் உட்பட மேலும் பல படங்களில் பணியாற்றியுள்ளார். அதே ஆண்டு, அனைத்திந்திய வானொலியின் திருவனந்தபுரம் நிலையத்தில் நாடக இயக்குநராக சேர்ந்தார். மேலும் 1975 இல் பணியில் இருந்து ஓய்வு பெறும் வரை வானொலியில் பணியாற்றினார். பின்னர், *மனோராஜியம்* வார இதழ், அனைத்திந்திய வானொலி மற்றும் தூர்தர்ஷன் ஆகியவற்றின் ஆலோசகராக பணியாற்றினார். மேலும், இவர் ஐந்து படங்களுக்கு திரைக்கதை எழுதினார். அவற்றில் *திரமாலா*, *அனியாத்தி* மற்றும் *பரீக்ஷா* ஆகியவை சொந்த கதைகளை அடிப்படையாகக் கொண்டவை. மேலும் 8 படங்களிலும் நடித்துள்ளார். இவரது நாடகங்களில் ஒன்றான *பரீக்ஷா*, சிறந்த நாடகத்திற்கான விக்ரமன் நாயர் கோப்பையைப் பெற்றது.  

## சொந்த வாழ்க்கை
கோபிநாதன் நாயர், பிரபல எழுத்தாளர் குட்டிபுரத்து கேசவன் நாயரின் மகளான மினி என அழைக்கப்படும் சௌதாமினியை மணந்தார். இந்த திருமணம் 1950 இல் நடந்தது. இவர்களுக்கு இரண்டு மகன்களும் ஒரு மகளும் இருந்தனர். குழந்தைகளில் மூத்தவரான ரவி வள்ளத்தோள் ஒரு புகழ்பெற்ற திரைப்பட மற்றும் தொலைக்காட்சி நடிகர் ஆவார். 1973 ஆம் ஆண்டில் இவருக்கு முன்பே இவரது மனைவி சௌதாமினி இறந்துவிட்டார். அவரது நினைவாகவே கோபிநாதன் பின்னர் *என்டே மினி* என்ற புத்தகத்தை எழுதினார். நாயர் 24 மே 1999 அன்று தனது 81 வயதில் காலமானார்.
# ரோயிங்



**ரோயிங்** (*Roing*), வடகிழக்கு இந்தியாவின்அருணாச்சலப் பிரதேசம் மாநிலத்தில் உள்ள கீழ் டிபாங் பள்ளத்தாக்கு மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 336.6 கிலோ மீட்ட ர் தொலைவில் உள்ளது.  
## போக்குவரத்து
பிரம்மபுத்திரா ஆறு ரோயிங் நகரத்தையும், அசாம் மாநிலத்தின் தின்சுகியா நகரத்தையும் பிரிக்கிறது. கோடைக்காலத்தில் பிரம்மபுத்திரா ஆற்றில் வெள்ளப் பெருக்கு ஏற்படுவதால் இரு நகரங்களுக்கு இடையே போக்குவரத்து தடைபடுகிறது. எனவே இப்பகுதியில் பாயும் பிரம்மபுத்திரா ஆற்றின் மீது பூபென் ஹசாரிகா பாலம் கட்டப்பட்டது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 2,617 குடும்பங்கள் கொண்ட ரோயிங் நகரத்தின் மக்கள் தொகை 11,389 ஆகும். அதில் 6,064 ஆண்கள் மற்றும் 5,325 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.16%வீதம் உள்ளனர். பாலின விகிதம் 1000 ஆண்களுக்கு 878 பெண்கள் வீதம் உள்ளனர். சராசரி எழுத்தறிவு 88.39% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 29.81% வீதம் உள்ளனர். இந்நகரத்தில் இந்து சமயத்தினர் 62.82%, இசுலாமியர் 6.80%, பௌத்தர்கள் 4.83%, கிறித்தவர்கள் 12.00%,மற்றும் பிற சமயத்தினர் 13.54% வீதம் உள்ளனர்.
# யூபியா



**யூபியா** (*Yupia*), வடகிழக்கு இந்தியாவின் அருணாச்சலப் பிரதேசம் மாநிலததில் உள்ள பபும் பரே மாவட்டத்தின் நிர்வாகத் தலைமையிடம் ஆகும்.இது அருணாச்சலப் பிரதேசத்தின் தலைநகரான இட்டாநகருக்கு 20 கிலோ மீட்ட ர் தொலைவில் உள்ளது.  
## கல்வி
இந்நகரத்தில் தேசிய தொழில்நுட்பக் கழகம் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 161 குடும்பங்கள் கொண்ட யூபியா கிராம ஊராட்சியின் மக்கள் தொகை 960 ஆகும். பாலின விகிதம் 1000 ஆண்களுக்கு 658 பெண்கள் வீதம் உள்ளனர். சராசரி எழுத்தறிவு 79.44% ஆக உள்ளது.
# கொன்சா


**கொன்சா** (*Khonsa*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள திரப் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும்.கிழக்கு இமயமலைத் தொடரில் 1215 மீட்டர் உயரத்தில் உள்ளது. இது அருணாச்சலப் பிரதேசத்தின் தலைநகரான இட்டாநகருக்கு கிழக்கே 289.8 கிலோ மீட்ட ர் தொலைவிலும்; அசாம் மாநிலததின் தின்சுகியாவிற்கு தெற்கே 83.2 கிலோ மீட்டர் தொலைவிலும்; தியோமாலி நகரத்திலிருந்து 43 கிலோ மீட்டர் தொலைவிலும் உள்ளது. இங்கு வாஞ்சூ மற்றும் நோக்டி பழங்குடி மக்கள் அதிகம் வாழ்கின்றனர். இங்கு இராமகிருஷ்ணா-சாரதா மிஷன் மற்றும் கிறிஸ்து இராஜா பள்ளிக்கூடங்கள் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 2,100 குடும்பங்கள் கொண்ட கொன்சா பேரூராட்சியின் மக்கள் தொகை 9,928 ஆகும். அதில் 5,768 ஆண்கள் மற்றும் 4,160 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.27% வீதம் உள்ளனர். பாலின விகிதம் 1000 ஆண்களுக்கு 721 பெண்கள் வீதம் உள்ளனர். சராசரி எழுத்தறிவு 85.00% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 45.87% வீதம் உள்ளனர். இந்நகரத்தில் இந்து சமயத்தினர் 53.08%, இசுலாமியர் 4.76%, பௌத்தர்கள் 2.82%, கிறித்தவர்கள் 34.89% மற்றும் பிற சமயத்தினர் 0.73% வீதம் உள்ளனர்.  
### மொழிகள்
# விக்கிப்பீடியா:மொழிபெயர்ப்பாளர்


உள்ளடக்க மொழிபெயர்ப்புக் கருவியினைப் பயன்படுத்துவர்கள் கவனிக்க வேண்டியவை  

## அணுக்கம் பெறுவதற்கான தகுதி
அனைத்துப் பயனர்களும் இந்த அணுக்கம் பெற விண்ணப்பிக்கலாம். ஆனால், கீழ்க்கானும் அடிப்படைத் தகுதிகளை அவர்கள் பூர்த்தி செய்திருக்க வேண்டும்.  

<div>  

</div>  

### புதிய பயனர்கள்
மூன்று கட்டுரைகளை இந்தக் கருவி கொண்டு உருவாக்கி கட்டுரையின் தலைப்புகளைக் குறிப்பிட்டு இங்கு விண்ணப்பிக்க வேண்டும்.  
குறிப்பு: * விண்ணப்பிக்கும் காலம் வரையில் இந்தக் கருவியினைப் பயன்படுத்தாதவர்கள் (தொடர்பங்களிப்பாளர்கள், நிருவாகிகள், அதிகாரிகள் உட்பட) இந்தக் கருவியினைப் பொருத்தமட்டில் புதிய பயனர்கள் எனப்படுவர்.  
### ஏற்கனவே கருவியினைப் பயன்படுத்தியவர்கள்
ஏற்கனவே கருவியினைப் பயன்படுத்தியவர்கள் எனில் அவர்கள் உருவாக்கிய மூன்று கட்டுரைகளை முன் வைத்து அணுக்கம் கோரலாம். ஆனால் அவர்கள் இதற்கு முன்னர் உருவாக்கிய கட்டுரைகளின் தரமும் கணக்கில் எடுத்துக்கொள்ளப்படும்.  
### கால அளவு
விண்ணப்பிப்பவர்களின் பங்களிப்புகளைச் சீர்தூக்கிப் பார்த்து, பலரும் தங்கள் கருத்துக்களைப் பகிரப் போதிய அவகாசம் தரும் வகையிலும், மொழிபெயர்ப்பாளர் அணுக்கத்தைத் தரும் முடிவை நிருவாகிகள் எடுப்பதற்காகவும், விண்ணப்பிக்கும் நாளில் இருந்து, **ஒரு வார காலம்** எடுத்துக்கொள்ளப்படும்.  

#### அணுக்கம் வழங்கல்
நிருவாகிகள் மற்ற பயனர்களின் கட்டுரையின் தரத்தினைச் சரிபார்த்த பிறகு, அணுக்கம் வழங்குவர். ஒரு நிருவாகியின் கட்டுரையினை மற்ற நிருவாகி சரிபார்த்து வழங்குவர்.  

#### அணுக்கம் மீளப் பெறுதல்
அணுக்கம் பெறப்பட்ட பிறகு பயனர்கள் உருவாக்கும் கட்டுரையானது விக்கிப்பீடியாவின் கொள்கைகளுக்கு (விக்கிப்பீடியா:குறிப்பிடத்தக்கமை, விக்கிப்பீடியா:அடிப்படைக் கட்டுரை அமைப்பு ...) முரணாக இருக்கும் சமயத்தில், தொடர்ந்து மூன்று எச்சரிக்கைக்குப் பிறகும், அதே நிலை தொடருமானால் தகுந்த உரையாடலுக்குப் பிறகு அணுக்கம் மீளப் பெறப்படும்.  

## வார்ப்புருக்கள்
இற்றை செய்யப்படும்